篠塚心愛 F奶高妹人人愛
2024年04月04日 22:00
東網電視
更多新聞短片
俗語有云:「路在口邊」,人生路不熟,唔想行入死胡同,最緊要識得向途人問路。同樣地,啲日本星探為咗尋找寫真界新血都會上街問吓路人、碰吓運氣,分分鐘可以發掘到篠塚心愛呢類明日之星!
極品身材
喺日本寫真界,大波妹固然吃香,高挑美人一樣備受歡迎,好似最近宣布從寫真界畢業嘅山崎真實,就係其中一位人氣高妹,但相對於兩位後輩染谷有香同片山萌美,生得又高又大波,真實嘅上圍就略嫌平凡咗啲。至於今日為大家介紹嘅新紮女優篠塚心愛,同幾位前輩相比,一啲都唔輸蝕!
今年19歲嘅心愛,眉清目秀,青春可人,成日露出一副眼仔碌碌嘅呆萌表情,惹人憐愛,笑起上嚟就更加吸引。身材方面,阿妹有成5呎6吋高,相對於一般日本寫真女優,絕對係高人一等,而最難得嘅係,佢心口有對天然F奶,又脹又夠挺,配埋腰幼腿長嘅胴體,呢副身材堪稱極品!
目標多多
出生於福岡縣嘅心愛,喺2023年加入寫真女優行列,話說當時嘅佢係一名高中畢業生,某日喺原宿行街街,因為天生麗質,被藝能事務所嘅星探睇中,經過一番游說,決定試吓拍寫真,過咗冇幾耐就推出首隻寫真映像作品。
由於心愛嘅顏值高、身材掂,話咁快吸引到大班觀眾支持,亦令佢多咗機會發展吓其他事業,其中一樣就係賽車女郎!早前喺日本舉行嘅東京車展2024,就可以見到心愛嘅身影。另外,阿妹喺一次訪問中話自己嘅工作未夠多,好希望喺新一年可以做埋擂台賽嘅舉牌女郎,順便欣賞埋自己好鍾意睇嘅拳擊賽事喎!另外,心愛仲話好想以模特兒身份行吓天橋秀,希望佢嘅目標可以一一實現喇!